สวัสดีค่ะ หนูปวดตุ้บๆบนหัว ปวดมาก หัวใจเต้นแรงบางครั้ง เป็นมา4วันแล้วค่ะ ก่อนเป็นหนูได้มีอาการเครียดจะเป็นลมและก็หัวกระแทกนิดหน่อยด้วยค่ะ ควรทำยังไงดีคะ
สวัสดีค่ะ อาการปวดตุ้บๆที่ศีรษะ ดังกล่าวมา อาจจะมีสาเหตุมาได้จาก ปวดศีรษะจากการใช้งาน เช่นการเพ่งสายตามากๆระหว่างวัน ความเครียดอาจจะกระตุ้นได้ สาเหตุอื่นๆเช่น ปวดหัวไมเกรน โดยมักจะเป็นอาการปวดมากๆข้างเดียว มีคลื่นไส้ อาเจียน ตาพร่าร่วมด้วยได้ หรือเป็นปวดจากการมีเลือดออกในสมอง อาจสัมพันธ์กับประวัติอุบัติเหตุที่ศีรษะที่ค่อนข้างรุนแรง อาจปวดมากขึ้นเรื่อยๆ มีช่วงที่วูบหมดสติไปหลังเกิดอุบัติเหตุได้จากที่กล่าวมา อาการปวดตุ้บๆ มีช่วงที่ดีขึ้นได้บ้าง สัมพันธ์กับการใช้งาน อาจจะเป็นปวดศีรษะจากกล้ามเนื้อมากที่สุด ในเบื้องต้นพักการใช้งาน พักการเพ่งสายตามากๆ และพักผ่อนให้เพียงพอ ร่วมกับรับประทานยาแก้ปวดเพื่อบรรเทาอาการได้ หากพักเต็มที่แล้ว กินยาแก้ปวดแล้ว อาการไม่ทุเลา ปวดมากขึ้นเรื่อยๆ ร่วมกับมีความผิดปกติทางระบบประสาทเช่นตาพร่ามัว คลื่นไส้อาเจียน กล้ามเนื้ออ่อนแรงมากร่วมด้วย ควรไปพบแพทย์เพื่อตรวจเพิ่มเติม